01/12/2014 | Administración LocalMunicipal
Narón
Servizo Sociocomunitario
Regulamento das EIM do Concello de Narón

- Preámbulo - Finalidade - Capítulo I.- Obxecto e ámbito de aplicación. - Capítulo II.- Datos dos Centros. - Capítulo III.- Funcionamento. - Capítulo IV.- Estrutura Organizativa - Capítulo V.- Organización Interna - Capítulo VI.- Normativa referente a todo o persoal. - Capítulo VII.- Normativa referente aos nenos/as - Capítulo VIII.- Normativa referente á familia - Capítulo IX.- Réxime de cobramento. - Capítulo X.- Normativa referente á infraestrutura do centro. - Anexo I.- Baremo - Anexo II- A: Documentación necesaria para solicitude de praza. B.- Documentación necesaria para matrícula - Anexo IIII- Solicitude Cheque Infantil - Anexo IV.- Modelo de solicitude de inscrición As Escolas Infantís Municipais cumpren unha función eminentemente social e educativa, proporcionando ós seus usuarios unha atención integral sen distinción de raza, sexo ou condición social ou económica, a través dun programa global que garanta o pleno desenvolvemento físico, intelectual, afectivo, social e moral dos/as nenos/as. As EIM cooperarán estreitamente cós pais, titores ou representantes legais có fin de facilita-la conciliación da vida familiar e laboral, e consegui-la mellor integración entre os centros e as familias. As EIM desenvolverán un proxecto educativo baseado nos principios de liberdade, igualdade, solidaridade, diversidade, interculturalidade e respecto dos demais, e en particular dos nenos, coma mínimo tal como se contempla nas Convencións e Dereito Internacionais. O presente regulamento ten por obxecto establece-la organización e funcionamento do servizo das Escolas Infantís Municipais do Concello de Narón. Constitúe o ámbito de aplicación do presente regulamento o servizo das as Escolas Infantís Municipais (EIM) do Concello de Narón que se configuran como un equipamento de atención á primeira infancia, de estancia diurna temporal, segundo os horarios de apertura estipulado ó efecto, para o coidado dos/as nenos/as, dirixido fundamentalmente á poboación infantil de 0 a 3 anos. As Escolas Infantís Municipais constitúen un servizo municipal cuns equipamentos para acoller, coidar e educar, en estancia diurna, á poboación infantil de 0 a 3 anos. A EIM de A Gándara está situada na Rúa Bispo Argaya, esquina Catro Camiños, A Gándara, 15570 – Narón. Teléfono – Fax 981.39.72.32, E-mail direcccion@areaeducativagandara. eulensociosanitarios. com, sendo o responsable do Centro o/a Director/a da mesma. A EIM de A Solaina está situada na Rúa Alexandre Bóveda nº 1, A Solaina, 15.570 – Narón. Teléfono – Fax 981.38.33.32, E-mail bromero@eulen. com, sendo o responsable do Centro o/a Director/a da mesma. A EIM de Piñeiros está situada en Estrada de Castela nº 501-503, Piñeiros, 15.570 – Narón. Teléfono – Fax 981.39.72.27, E-mail ppato@eulen. com, sendo o responsable do Centro o/a Director/a da mesma. As Escolas Infantís Municipais son de titularidade municipal, sendo o Concello de Narón unha entidade local prestadora, entre outros, de servizos sociais, cuxo domicilio social e o de Praza de Galicia s/n, 15.570 – Narón, sendo o seu representante legal o Alcalde – Presidente do mesmo. Está inscrito no rexistro de entidades prestadoras de servizos sociais co núm. E-1184. A Escola Infantil Municipal de A Gándara ten concedido pola Consellería de Igualdade e do Benestar Social o permiso de inicio de actividades para 6 unidades do primeiro ciclo de educación infantil (0-3 anos), anotándoa no Rexistro de Entidades Prestadoras de Servizos Sociais co número de identificación E-1184 C-4, con data de permiso de inicio da actividade de 9 de novembro do 2007. A Escola Infantil Municipal de A Solaina ten concedido pola Consellería de Igualdade e do Benestar Social o permiso de inicio de actividades para 6 unidades do primeiro ciclo de educación infantil (0-3 anos), anotándoa no Rexistro de Entidades Prestadoras de Servizos Sociais co número de identificación E-1184 C-1, con data de permiso de inicio da actividade de 22 de decembro do 2004. A Escola Infantil Municipal de Piñeiros ten concedido pola Consellería de Igualdade e do Benestar Social o permiso de inicio de actividades para 6 unidades do primeiro ciclo de educación infantil (0-3 anos), anotándoa no Rexistro de Entidades Prestadoras de Servizos Sociais co número de identificación E-1184 C-2, con data de permiso de inicio da actividade de 1 de decembro do 2005. As Escolas Infantís Municipais teñen un réxime de Xestión Indirecta. Corresponde en todo caso ó Concello a fiscalización e control da xestión económica das EIM en virtude do Contrato da concesión e da lexislación aplicable. A xestión económica será competencia da/s empresa/s concesionaria/s que deberán presentar memoria anual ó Concello nos termos previstos no Contrato de Concesión. A finalidade prioritaria das EIM é desenvolver a atención educativa e asistencial establecida para este tramo de idade, 0-3 anos. Son obxectivos específicos das EIM: *Promover e fomenta-lo desenvolvemento integral dos nenos/as e a aprendizaxe das habelencias cognitivas e creativas do neno/a, así coma a súa psicomotricidade. *Facilitar a conciliación entre a vida familiar e laboral a través da cooperación cos pais, titores ou representantes legais. *Facilitar o desenvolvemento de valores individuais e sociais básicos: cooperación, solidariedade, respecto, intelectualidade, igualdade, etc. *Lograr un equilibrio afectivo satisfactorio. *Respectar a singularidade e diversidade de cada nena e neno. *Posibilitar a integración progresiva dos nenos e nenas na cultura do seu medio. *Crear un ambiente que favoreza o desenvolvemento individual e grupal nas actitudes e nas actividades diarias. *Facilitar a adquisición progresiva de hábitos de orde, limpeza e conservación dos materiais, facendo uso axeitado destes. *Facilitar a integración dos/as nenos/as con necesidades educativas especiais O proxecto eduactivo do centro debe desenvolver estes obxectivos. As EIM aplicarán o Proxecto Educativo xeral no que se regulan e organizan dinámicas particulares de intervención educativa, obxectivos da acción educativa e áreas de actuación, así coma os medios humanos, técnicos e materiais para o seu desenvolvemento. En todo caso, deberá reflectir os aspectos recollidos na lexislación autonómica que regula os contidos mínimos do mesmo. Escola Infantil Municipal A Gándara: Número de unidades:6 Total 82 prazas Tramos de idades de cada unidade e número máximo de prazas de cada unidades: 2 unidades (0-1 anos) …….…. 8+8 prazas 2 unidades (1-2 anos) ………. 13+13 prazas 2 unidades (2-3 anos) ……….20+20 prazas Escola Infantil Municipal A Solaina: Número de unidades:6 Total 82 prazas Tramos de idades de cada unidade e número máximo de prazas de cada unidades: 2 unidades (0-1 anos) …….…. 8+8 prazas 2 unidades (1-2 anos) ………. 13+13 prazas 2 unidades (2-3 anos) ……….20+20 prazas Escola Infantil Municipal Piñeiros: Número de unidades:6 Total 82 prazas Tramos de idades de cada unidade e número máximo de prazas de cada unidades: 2 unidades (0-1 anos) ….……. 8+8 prazas 2 unidades (1-2 anos) ………. 13+13 prazas 2 unidades (2-3 anos) ……….20+20 prazas No caso de integrarse nenos/as con necesidades educativas especiais, procuraranse en función das dispoñibilidades dos recursos humanos e materiais adecuados. Para efectos desta ratio, estas prazas contabilizaranse como dúas. Resérvase un 5% de prazas por unidade para aqueles casos de urxencia segundo o establecido no artigo 12.2 a). 10.1.- Básicos: inclúe o servizo educativo que constitúe o seu obxecto, así como os servizos de almorzo, xantar, e merenda, distinguindo: a) Atención educativa con comedor. b) Atención educativa sen comedor. O horario para as/os usuarios que opten por esta modalidade de servizo será o establecido no artigo 19.2, e poderá ser modificado polo centro con base nos seus criterios organizativos de funcionamento. c) Aquelas/es solicitantes que teñan concedida praza sen servizo de comedor poderán facer uso deste servizo en días soltos solictándoo con antelación suficiente sempre que xustifiquen a súa necesidade e aboen o prezo estipulado do servizo e da hora extraordinaria correspondente. A opción dos servizos elixidos farase constar na solicitude e manteranse durante todo o curso, salvo circunstancias excepcionais sobrevidas debidamente acreditadas, que xustifiquen a necesidade de modificación da opción elixida inicialmente, e exista praza dispoñible na opción solicitada.10.2.- Actividades complementarias: son aquelas incluídas no curriculum educativo que axudan a complementar a formación sin coste engadido, agás os custes de desprazamentos e entradas, no seu caso (coste de transporte e da entrada da visita), e que terán carácter voluntario.10.3.- Actividades extraescolares: caso de ofertarse actividades extraescolares terán lugar fora do horario lectivo e terán un coste aparte.1) Serán requisitos imprescindibles para ser adxudicatario/a de prazas na EIM: a) Empadroamento e residencia: Estar empadroada a unidade familiar ou convivencial no Concello de Narón cunha antelación mínima de seis meses ao inicio do prazo de presentación de solicitudes. Se non tivesen a antiguedade esixida, poderán formular a solicitude, e terán acceso por ode de puntuación no caso de que existiren vacantes en cada modalidade de xornada por orde de prioridade na cobertura de prazas. Poderán solicitar familias doutros concellos que terán acceso por orde de puntuación no caso de existiren prazas vacantes en cada modalidade de xornada por orden de prioridad na cobertura de prazas, despois dos empadroados sen a antiguedade de 6 meses esixida. b) Que a nena ou neno teña nacido no momento de presentación da solicitude. c) Idade do/s neno/a: - Idade mínima: ter cumplidos 3 meses na data de inicio do curso (1 de setembro). - Idade máxima: non ter cumplidos os 3 anos de idade o 31 de decembro do ano en que se solicita a praza. Non obstante, poderán eximirse deste límite de idade, as nenas/os con necesidades educativas especiais, logo da emisión do ditame do órgano competente da administración autonómica, por petición dos pais, ou representantes legalis e a través do centro onde soliciten praza.2) Período mínimo de adaptación A asistencia por primeira vez a un centro educativo enfrenta ao neno/a a un ambiente novo e extrano. Este feito fai que sexa frecuente e moi normal que nos primeiros días rexeiten acudir á escola, por iso precisan dun período de adaptación. Para facilitar este proceso de adaptación poderase establecer un horario reducido que se ampliará de forma progresiva, sin que supoña modificación na tarifa. A selección das solicitudes efectuarase en función da puntuación acadada segundo o baremo establecido neste regulamento (Anexo I) e da xornada solicitada. En primer lugar se cubrirán as prazas comezando por as de xornada completa continuada, por orde de puntuación; en segundo lugar, as solicitudes de xornada escolar continuada, por orde de puntuación; en tercer lugar as prazas de xornada partida sen comedor, polor orde de puntuación, e finalmente, as de media xornada de mañá e de tarde sen comedor, igualmente, por orde de puntuación. No caso de que se produza un empate na puntuación total, o criterio preferente para a adxudicación será o establecido no artigo 15.2 deste regulamento. Aqueles/as solicitantes de praza que queden excluídos por non acadar a puntuación necesaria, poderán solicitar ser derivados ó cheque infantil, para o que deberán cubrir o Anexo III.1.- Procedemento ordinario: As prazas adxudicaranse por esta orde: a) Reserva de praza: Co obxecto de darlles continuidade ás prazas adxudicadas no curso anterior, as/os nenas/nos que ingresen na EIM antes do 1 de febreiro de cada curso terán dereito á reserva de praza durante o período que poidan permanecer no centro, sempre que reunan os requistos establecidos no artigo 11 deste regulamento e demais concordantes. Para renovar a praza deberán cubir a folla de reserva da praza segundo modelo facilitado polo Concello, na que se xustificarán a actualización dos documentos xa presentados (económicos, sanitarios, sociais, de empadroamento e outros), dentro do prazo establecido. Poderá reservarse praza nun centro diferente, xustificando cambio de domicilio e/ou lugar de traballo, ou que no ano anterior houbera optado por dito centro e non obtuvera praza no mesmo, sempre e cando existan prazas suficientes unha vez realizada a reserva da propia escola. Non poderá renovar nin reservar praza quen ata o momento de realizar a solicitude, manteña mensualidades impagadas de calquera curso. Non poderá reservar praza quen perda o requisito de estar empadroado no Concello de Narón, sen prexuízo de poder formular solicitude ordinaria. b) Novo ingreso. As prazas adxudicaranse por esta orde: 1.- As/os fillas/os do persoal que preste servizo nas EIM, cando soliciten a praza para o centro onde prestan servizo a nai, pai, acolledor/a titora ou titor legal.2.- As/os solicitantes con irmá/án con praza (reservada ou de novo ingreso) no centro para o cal solicitan a praza.3.- Menores con medidas administrativas de tutela ou garda en situación de acollemento familiar.4.- As prazas que queden vacantes adxudicaranse ás/os solicitantes segundo a puntuación obtida por aplicación do baremo que figura no Anexo I, dentro do criterio de prioridad de xornadas. A puntuación acadada determinará a orde de prelación na adxudicación das prazas dentro de cada unha das modalidades de xornada, para calquera das opcións solicitadas. As prazas comezarán a adxudicarse polas solicitudes de xornada completa continuada, seguindo a orde de puntuación destas solicitudes. En segundo lugar se adxudicarán ás solicitudes de xornada escolar continuada, a continuación a xornada partida, e finalmente as medias xornadas de mañá e de tarde sen comedor.2.- Procedemento extraordinario: a) Ingresos urxentes. Para os ingresos urxentes reservarase un 5% das prazas de cada centro. Terán a consideración de ingresos urxentes os seguiente casos: - As/os menores tuteladas/os pola Consellería de Traballo e Benestar. - A/os fillas/os de mulleres que se atopen nunha casa de acollida e/ou sexan vítimas de violencia de xénero, que afecte ao cliclo de vida do menor, previo informe de Servizos Sociais. - Aqueles en que concorran circunstancias socioeconómicas e familiares que requiran unha intervención inmediata. A adxudicación ou denegación da praza nestes supostos será resolta no prazo de 5 días mediante Resolución da Concelleira Delegada, previo informe do Servizo Sociocomunitario, seguindo o procedemento establecido neste regulamento, accedendo ó nivel que lle corresponda no caso de que existan prazas dispoñibles ou ó que se determine, coa limitación temporal motivada, de ser o caso, e posterior formalización da adxudicación definitiva cando se produza vacante no grupo de idade, si é o caso. Trancorrido ese prazo sen recaer resolución expresa, a solicitude se terá por desestimada, procedendo contra a mesma os recursos legalmente establecidos. b) Solicitudes fora de prazo: Con carácter excepcional poderanse presentar solictudes fóra do prazo establecido no artigo 13 nos seguintes casos: -Nacemento, acollemento ou adopción, do/a neno/a con posterioridade ao prazo de presentación de solicitudes: - Se a solicitude ten lugar antes da Comisión de Baremación, baremarase nesta Comisión. - Se a solicitude ten lugar despois da Comisión de Baremación, de non haber prazas, quedarán en lista de espera. - Outras solicitudes fora de prazo: deberán ir acompañadas da xustificación acreditativa da circunstancia que as motiva, e estarán condicionadas á existencia de prazas dispoñibles para o grupo de idade do/a neno/a no centro onde se solicita a praza. Caso de non haber praza, pasarán á lista de espera.1.- Os prazos que se establecen para a solicitude e adxudicación de prazas nas EIM, son os seguintes: Si o último día do prazo é inhabil se entenderá referido ao día seguinte hábil. Os prazos anteriormente mencionados poderán ser modificados en circunstancias excepcionais por acordo motivado da Alcaldía ou Concellería correspondente.2.- Documentación necesaria para a solicitude. Todas/os as/os solicitantes achegarán obrigatoriamente, xunto coa solicitude oficial (Anexo IV), a documentación especificada no Anexo II deste Regulamento. A falta de presentación dalgunha da documentación requirida dentro do prazo de solicitude establecido, suporá renuncia implítica a ser valorado no apartado correspondente do baremo aplicable. Recibida a instancia, xunto coa documentación, procederase polos técnicos responsables á comprobación dos datos aportados. Se as solicitudes non estivesen debidamente cumprimentadas ou non se acompañasen da documentación esixida, o Concello, de acordo co artigo 71.1 da LRX-PAC, do 26 de novembro, requirirá ó interesado para que, nun prazo de 10 días, enmende os erros detectados, con indicación de que, se así non se fixese, se terá por desistido na súa petición, logo de resolución en tal sentido. Así mesmo, poderán reclamar en calquera momento todos aqueles datos, e a súa debida acreditación documental, que coiden precisos para a máis eficaz realización do seu cometido. Se a solicitude presentada cumpre cos requisitos esixidos nesta normativa, e segundo o procedemento que se fixa, a Comisión de Baremación realizará a avaliación das solicitudes segundo baremo. Contra a denegación dos servizos recollidos na solicitude, o interesado/interesada poderá interpoñer os recursos e reclamacións estipulados na lexislación vixente.1.- Listaxe única: Para garantir unha adecuada e ordenada disposición de prazas, créase a listaxe única de solicitudes de ingreso e reserva de praza das EIM. Cada solicitude indicará no formulario oficial a súa preferencia polo centro que lle interesa por orde de preferencia.2.- Selección: A selección das solicitudes efectuarase en función da puntuación acadada segundo o Baremo que figura no Anexo I, coa preferencia de adxudicación en función das xornadas, tengo preferencia a xornada completa continuada sobre as demáis, a continuación a xornada escolar continuada, seguida da xornada partida, e finalmente as medias xornadas de mañá ou de tarde, ambas sen comedor. No caso de obter igual puntuación dentro de cada xornada, daráselle prioridade á renda per capita máis baixa.3.- Avaliación das solicitudes: Tódalas solicitudes recibidas serán avaliadas e baremadas en sesión de valoración pola Comisión de Coordinación, Seguemento, e Valoración de solicitudes de ingreso, segundo os criterios de prioridade de prazas, e puntuación establecidos no Anexo I do Regulamento. Os acordos tomaranse por maioría simple, tendo voto de calidade, en caso de empate, a/o Presidenta/e da Comisión. Unha vez baremadas as solicitudes a Comisión de Valoración elevará a proposta á Concellería Delegada na materia, para resolución coa relación provisional de admitidos e excluídos e a súa puntuación. As listas provisionais de admitidas/os e lista de espera, por orde de puntuación, farase pública e poderase consultar no taboleiro de anuncios do Concello de Narón, nas Escolas Infantís Municipais, e na páxina web do Concello.4.- Reclamacións: Os/as solicitantes poderán efectuar as reclamacións que consideren oportunas no prazo dos dez días naturais seguintes á data de exposición pública da relación provisional, acompañadas da documentación que se considere conveniente. Estas reclamacións entenderanse resoltas coa publicación da lista definitiva.5.- Relación definitiva de admitidas/os adxudicatarias/os de praza: Unha vez comprobadas e valoradas as reclamacións presentadas contra a relación provisional, a Concellería Delegada aprobará a relación definitiva de admitidos/as e a listaxe de espera coa puntuación obtida. A relación definitiva de admitidas/os e lista de espera, coa puntuación obtida, poderase consultar no taboleiro de anuncios do Concello de Narón, así como nas Escolas Infantís Municipais e na páxina web do Concello. Na relación definitiva de admitidas/os estarán incluídas as solicitudes presentadas fóra de prazo con xustificación, que teñan entrada con anterioridade á data de aprobación da antedita relación pola Concellería Delegada. Contra esta resolución, que esgota a vía administrativa, poderá interpoñerse recurso contencioso-administrativo no prazo de dous meses, ante o xulgado do contencioso administrativo correspondente, ou potestativo de reposición perante o Alcalde-Presidente do Concello de Narón, no prazo dun mes desde o día seguinte ao da exposición pública da resolución no taboleiro de anuncios do Concello e das EIM. Os solicitantes admitidos deberán formalizar matrícula e achegar a documentación complementaria recollida no Anexo II – B, no prazo dos 15 días naturais seguintes ao da publicación da listaxe definitiva. Se remitirá ós solicitantes a taxa correspondente, e se entenderá confirmada a praza co abono da mesma Se non se formaliza a matrícula no prazo sinalado, considérase decaída/o na súa solicitude. Para os ingresos fora de prazo o cómputo comezará desde o día seguinte ao da notificación da resolución da concesión da praza.6.- Lista de espera: A lista de espera estará constituída: -Unha “lista A”, integrada polas persoas que soliciten praza nas datas establecidas e non a obteñan, por orde de puntuación. As prazas vacantes irán adxudicándose a medida que queden dispoñibles nos grupos que lle correspondan ao menor, respetando rigurosamente a orde de puntuación e de preferencia de prazas en función da xornada. -Unha “lista B”, integrada polas persoas que presentaron as solicitudes fora de prazo, por orde de puntuación, e obterán praza no caso de que non se cubran cos solicitantes da lista A. A Comisión de Valoración estará composta por: - O/a Concelleiro/a con delegación na materia. - Presidente: Xefe do Servizo Sociocomunitario Municipal. - Vocais: Director/a de cada EIM. - Un funcionario/a municipal do Servizo Sociocomunitario, que fará as funcións de Secretario/a. - O/A administrativo/a das EIM. - Un pai ou nai de cada unha das EIM. As súas funcións serán: · Garantir o bo funcionamento do proceso de admisión en aplicación deste regulamento. · Valorar as solicitudes de praza nas EIM, consonte o baremo que figure no Anexo I deste Regulamento. · Elaborar o listado de admitidos/as e listas de espera, conforme ao criterio de prioridade de prazas con indicación da puntuación obtida. · Informar as reclamacións que no seu caso se presenten. · Elevar a proposta á Concellería Delegada para resolución.1.- As tarifas vixentes son as recollidas na Ordenanza Municipal número 18 reguladora do Prezo Público pola Prestación do Servizo Público das Escolas Infantís Municipais.2.- Ao longo do curso poderarse proceder á revisión do prezo fixado inicialmente, cando concorran e se xustifiquen variacións socioeconómicas na unidade familiar referidas aos seguintes casos: a) A modificación das variables que determinan os descontos recollidos na normativa vixente en materia de prezos públicos. b) As variacións nos seus ingresos que impliquen unha modificación substancial na súa capaciades económica. Soamente se terán en conta as variacións que supoñan unha diminución ou incremento de máis do 20% no cómputo anual fronte aos ingresos declarados na solicitud de praza ou de ser o caso, nunha variación posterior. Estas variacións deberán ter unha duración dun mínimo de catro (4) meses para ser tomadas en conta e xustificaranse por medio da declaración do IRPF, dun certificado emitido pola Axencia Tributaria ou por calquera outra documentación que, a xuízo da Concellería Delegada, xustifique e permita un novo cálculo da renda per cápita da unidade familiar. c) A variación no número de membros da unidade familiar, se fose o caso. Neste sentido, a/o beneficiaria/o queda obrigada/o a comunicar calquera variación que se produza ao respecto. A modificación do prezo, de ser o caso, será resolta pola Concellería Delegada e aplicarase a partir do primeiro día do mes natural seguinte ao da data da correspondente resolución. Para a determinación do prezo público estarase ao disposto na Ordenanza Municipal e ao establecido neste Regulamento. Unidade familiar ou de convivencia Entenderase por unidade familiar a formada polos/as cónxuxes non separados legalmente, e as de análoga relación de convivencia, e: a.-Os/as fillos/as menores, con excepción dos que, con consentimento dos/as pais/nais, vivena independentes destes/as. b.-Os/as fillos/as maiores de idade incapacitados/as xudicialmente suxeitos á patria potestade prorrogada ou rehabilitada. c.-Os/as fillos/as maiores de dezaoito anos cun grao de discapacidade superior ao 33 por cento. A determinación dos membros da unidade familiar realizarase atendedo á situación existente a 31 de decembro do ano anterior ao da solicitude. Renda per cápita Enténdese por renda per cápita mensual o resultado de dividir polo número de persoas que compoñen a unidade familiar (u. f) o cociente resultante de dividir entre 12 meses a suma dos ingresos totais da u. f. É dicir, o resultado de aplicar as seguintes fórmulas: Ingresos totais anuais da u. f./12= ingresos totais mensuais da u. f. Ingresos totalis mensuais da u. f./nº membros da u. f.=renda per cápita mensual. No caso de familias monoparentais, incrementarase nun 0,8 o número real de membros que compoñen a unidade familiar. Entenderase por familia monoparental aquela unidade familiar da que forma parte un único proxenitor ou proxenitora que non conviva con outra persoa con quen manteña unha relación análoga á conxugal e sempre que o outro proxenitor ou proxenitora non contribúa económicamente ao seu sustento. Tomarase o importe dos ingresos totais da unidade familiar, que será o resultado da agregación das rendas de cada un/unha dos/as membros da unidade familiar, calculadas por agregación da base impoñible xeral coa base impoñible do aforro, do último IRPF. Para as persoas non obrigadas a declarar, terase en conta os rendementos que figuren nos datos existentes na Administración. Ás cantidades anteriores sumaranse calquera outro tipo de ingresos ainda que non foran susceptibles de gravame (pensións de alimentos, compensatorias, etc). Non obstante, cando as circunstancias na data de devindicación da declaración do IRPF non coincidan coas circunstancias concorrentes no momento da presentación da solicitude de praza, teranse en conta estas últimas, previamente xusfificadas documentalmente, tanto para o cálculo da renda per cápita como para a aplicación do baremo e dos distintos descontos.1.- Período de apertura - Calendario As EIM, como servizo cotián, prestará os seus servizos de luns a venres, sendo non lectivos os festivos nacionais, autonómicos e locais, e o día non lectivo aprobado en Consello Escolar (e a salvo causas xustificadas), e os días 24 e 31 de decembro. O horario das EIM é de 7:30 h. a 20:00 h., de xeito ininterrumpido, de acordo coas dispoñibilidades de recursos humanos e orzamentarios, sempre garantindo un mínimo de oito horas diarias, en xornada completa ou escolar continuada, ou partida. No caso de que as prazas en xornada de tarde non acaden un mínimo para crear unha unidade internivelar (15 nenos/as 0-3 anos), o Concello de Narón se reserva a posiblidade de que a xornada de tarde se realice nunha única escola, neste caso A Gándara, ou en dúas escolas, A Gándara e a outra Escola Infantil que máis solicitudes teña a xornada completa partida. O Concello de Narón publicará anualmente o calendario do curso seguinte así como o horario de apertura do centro, que deberá recollerse no plan de centro e proxecto educativo. Tanto o calendario anual como o horario de apertura e peche deberá figurar no taboleiro de anuncios da EIM. En todo caso, o Concello de Narón poderá introducir modificacións atendendo a criterios de necesidade do servizo, e recursos dispoñibles. Organizacións especiais Durante o mes de xullo, cando non haxa demanda suficiente para crear unha unidade internevelar (15 nenos de 0 a 3 anos), o horario de peche das EIM será ás 16:30 horas. Durante o mes de agosto, poderá acordarse a apertura dun só centro, cando a falta de demanda suficiente o requira, e manterase aberto cando o nivel de ocupación do centro supoña un mínimo que permita realizar os axustes derivados das reducións de horarios e asistencias e sempre que a demanda sexa suficiente para crea unha unidade internivelar (15 nenos de 0 a 3 anos). En caso contrario, os horarios de apertura adaptaranse de tal xeito que se poida cumprir o establecido, pechándose no caso de que se acredite a falta de asistencia para manter esa ratio. De ser o caso, o peche diario deste centro realizarase ás 16:30 horas. As nenas/os doutras escolas serán atendidas/os na que permaneza aberta, na que haberá persoal de refencia da súa escola. En todo caso, en aplicación da lexislación vixente, en calquera momento ó longo do curso, de non existir demanda suficiente para formar grupos do mesmo nivel na ratio legalmente establecida, as/os nenas/nenos poderán ser agrupados sempre respetando as ratios permitidas (para nenos/nenas 0-3 anos: 1/15) 2.- Xornada: As/os usuarias/os dentro do horario de apertura do centro terán que optar por xornada completa continuada, xornada escolar, xornada partida, ou por media xornada sen comedor. A opción farase constar na solicitude e manterase para todo o curso, salvo circunstancias sobrevidas debidamente acreditadas, que xustifiquen a necesidade de modificación da opción elixida inicialmente, e exista praza dispoñible na opción solicitada. Poderá solicitarse unha segunda opción de xornada para o suposto de que non haxa praza dispoñible na primeira solicitada. A xornada completa continuada terá unha duración máxima de 8 horas: · Inicio: entre 7:30 e 9:30 horas · Fin: entre 15:30 e 17:30 horas A xornada escolar continuada terá unha duración de 7 horas: · Inicio: entre 9:00 e 10:00 horas · Fin: entre 16:00 e 17:00 horas A xornada completa partida terá unha duración máxima de 8 horas: · Mañá: – Inicio: entre 9:00 e 9:30 horas – Fin: entre 13:00 e 13:30 horas · Tarde: – Inicio: entre 15:30 e 16:00 horas – Fin: entre 19:30 e 20:00 horas A media xornada poderá ser de mañá ou de tarde: · Mañá: – 9:00 a 13:00 horas – 9:30 a 13.30 horas · Tarde: – De 15:30 a 19:30 horas – De 16:00 a 20:00 horas O servizo de comedor no grupo 0-1 vai incluido na media xornada de mañá. Entederase por hora extraordinaria aquela que non forme parte da xornada ordinaria habitual pola que optase na solicitude. Non se poderán facer horas extraordinarias diarias de manera permentente. Cando con carácter ordinario na opción de media xornada se estivese a facer unha ou mais horas extraordinarias diarias nun período dun mes, a xornada deberá pasar, de media a completa, sexa partida ou continuada.3.- Horarios máximos de permanencia dos nenos/nenas A permanencia dos/as nenos/as na EIM, con carácter xeral, non pode superar as 8 horas diarias dentro da xornada pola que opte, agás cando por cicunstancias excepcionais e debidamente xustificadas a/o nena/o teña que permanecer un tempo superior, que será autorizada polo equipo técnico do Servizo Sociocomunitario, que elevarán proposta razoada para Resolución de autorización, de Alcaldía ou Concellería Delegada na que se indicará a ampliación do sobredito horario. Aínda que a EIM permaneza aberta todo o ano os nenos/as non poderán asistir máis que 11 meses; e dicir, deberán dispoñer dun mes de vacacións mínimas, obrigatorias. En casos excepcionais e debidamente xustificados poderase admitir a asistencia do/a neno/a os 12 meses. En tales circunstancias deberán formular solicitude cunha antelación mínima dun mes que será estudada e, se procede, autorizada pola Concellería Delegada de Servizos Sociais do Concello de Narón, previo informe do Xefe do Servizo Sociocomunitario, quen poderá solicitar informe previo do Director/a da EIM. No mes de vacacións do neno/a non será abonada a taxa, sen que iso supoña a perda da praza. Considéranse como meses oficiais de vacacións xullo ou agosto, mes natural, sen prexuízo de que, por razóns xustificadas, e previo informe do Servizo Sociocomunitario, poida ser variado por conciliación da vida laboral e familiar.4.- Horario de entrada e saída, e de actividade docente O horario de entrada e saída dos nenos/as nas EIM débese caracterizar pola flexibilidade que requiran as necesidades da familia, sempre que non leve consigo alteración das actividades dos demais nenos/as e do normal funcionamento de cada centro. Diariamente determinarase un horario de actividade docente de obrigado cumprimento de asistencia dos nenos/as, entre as 10:00 e 13:00 horas, e de 16:00 a 19:00 horas, durante o período lectivo, para cada quenda de mañá e/ou tarde. Non obstante, unha vez acordados coas EIM os horarios de entrada e saída dos nenos/as, as familias procurarán respectalos. En caso de atrasos inxustificados e reiterados, a dirección de cada centro está obrigada a adopta as medidas oportunas poñendo en coñecemento do Concello de Narón, con proposta razoada das medidas correctoras a adoptar para a súa aprobación.5.-Cambio do horario concedido No caso de querer cambiar o horario inicialmente concedido, deberá acreditarse documentalmente a necesidade. En todo caso, a concesión dependerá da existencia de prazas vacantes no novo horario solicitado.6.- Réxime de Saída Os nenos e nenas poderán realizar as saídas establecidas na programación do curso, trala autorización por escrito por parte dos pais, nais ou representantes legais, co obxectivo de explorar e observar o medio máis próximo, integrarse e coñecer manifestacións culturais do seu contorno, e fomentar a relación cos adultos e cos seus iguais, incentivando as relacións sociais. Sempre que as circunstancias familiares do neno/a obriguen a permanecer na EIM máis das oito horas estipuladas, fomentarase que os pais, titores ou representantes legais se fagan cargo do neno/a ó longo da xornada no tempo que dispoñan libre, co fin de fomenta-las relacións paterno - filiais. Ó remate da xornada os nenos/as serán entregados os seus pais, titores ou representantes legais. Nos casos nos que estes autoricen por escrito á dirección da EIM para entrega o neno/a a outra persoa, esta deberá ser debidamente identificada. Teranse en conta as cuestións concretas reguladas por disposición xudicial ou resolución administrativa que deberán ser postas en coñecemento da dirección da escola por quen sustenta a garda e custodia ou garda legal do/a neno/a. Os pais/titores legais ou representantes legais poderán visitar o centro nas xornadas de portas abertas que poidan celebrarse na EIM.1.- Causarase baixa na EIM por calquera das circunstancias seguintes: a.-Polo cumprimento da idade máxima regulamentaria de permanencia na EIM. b.-Pola solicitude ou renuncia voluntaria dos pais e nais, titores/as legais ou representantes legais presentada no Concello. c.-Polo impagamento do prezo establecido durante dous meses consecutivos ou tres alternos, calquera que sexa o curso escolar a que se refire a débeda, sen prexuízo da reclamación da débeda polo procedemento regulamentariamente establecido. d.-Pola comprobación de falsidade na documentación ou datos aportados. e.-Pola incompatibilidade ou inadaptación para permanecer no centro. f.-Pola falta de asistencia continuada durante quince días lectivos continuados ou 30 alternos sen previo aviso nin causa xustificada. En todo caso, as ausencias xustificadas no poderán ser superiores a 2 meses, polo que, transcorrido dito prazo darase de baixa definitiva ou xustificarase a permanencia cos informes preceptivos que correspondan. g.-Prazas que non se teñan cuberto ós 15 días de iniciado o curso correspondete sin comunicación expresa por parte da familia e sin causa xustificada. h.- Perda da condición de veciño do Concello de Narón. i.- Calquera cambio nas condicións que diron lugar á adxudicación de praza e que supoñan unha variación sustancial destas. Si esta situación se producira, debe notificarse de inmediaro para a valoración da nova situación. j.- Por incumprimento reiterado das normas da EIM. k.- Por outras razóns que poidan darse, a proposta da Dirección da EIM, a Comisión de Valoración emitirá dictame de fundamentación que recollerá a Resolución de Alcaldía ou Concellería Delegada que acorde a baixa.2.- As baixas motivadas polo establecido na alínea e) resolverase por Resolución de Alcaldía ou Concellería Delegada, previo dictame da Comisión de Valoración a proposta motivada da Dirección da EIM. Nos demáis supostos aprobarase a baixa por resolución da Concellería Delegada e se comunicarán ó pai, nai, titor ou representante legal, cunha antelación mínima de 15 días.3.- As baixas producidas durante o curso escolar, por calquera dos motivos expostos, serán cubertas pola/os solicitantes que figuren nese momento en lista de espera en cada grupo de idade, por rigorosa orde de puntuación. As EIM dependen, administrativamente, da Concellería de Ensino do Concello de Narón. En todo caso, unicamente ó Concello corresponde exercer a representación dos centros ante outras entidades distintas da local, debendo estipular en que persoa/as ou órganos delega as mesmas cando así o estime oportuno.1. Dirección 2. Equipo Técnico 3. Persoal de atención directa os nenos/as 4. Persoal de Servizo Para a mellor xestión directa, o centro disporá da figura de director/a como representante do centro e responsable do seu correcto funcionamento. Ademais, un/unha dos/as directores/as exercerá a coordinación das EIM co responsable de coordinación do Concello de Narón. As funcións do director/a de cada EIM serán, como mínimo, as seguintes: · Xestión global do centro que inclúe control orzamentario, administrativo e mantemento. · Xefatura de todo o persoal adscrito ao centro. · Cumprir e facer cumprir as leis, disposicións vixentes, regulamento de réxime interior e cantas disposicións emanen dos órganos competentes na elaboración de lexislación a aplicar. · Elaborar a programación xeral anual e a correspondente memoria anual da escola. · Autorizar actuacións extraordinarias para o normal desenvolvemento da escola. · Prestar atención personalizada ás persoas usuarias a través do desenvolvemento da función educativa e da directiva. · Supervisión, coordinación e cumprimento das actividades programadas. · Convocatoria e presidencia de reunións de órganos colexiados, así como execución e cumprimento dos acordos adoptados. · Exercer a garda dos menores ingresados no centro de acordo coa lexislación vixente. · Remitir cantos informes lles sexan solicitados pola entidade municipal 1.- O Equipo Técnico constitúese como un grupo de traballo a través do cal o persoal de atención directa a nenos/as participa do proxecto integral da EIM. Este equipo estará integrado polo director/a, que actuará como coordinador/a, e polo persoal de atención directa a nenos/as (mestre/a, educadores/as titores/as, e educadores de apoio). O equipo técnico, e o persoal de apoio, será como mínimo o que especifica o RD 1004/91, o Decreto 329/2005, do 28 de xullo, polo que se regulan os centros de menores e os centro de atención á infancia e demais normativa vixente.2.- Son competencias propias do equipo técnico: · Elaborar o proxecto educativo e o proxecto curricular da EIM, e proceder a súa modificación en caso de ser necesario. · Fixar os criterios para o seguimento e avaliación destes documentos. · Establecer criterios xerais ós que deben adaptarse as programacións de cada un dos grupos de idade. · Elaborar a memoria anual da EIM · Deseñar actividades que esixan coordinación entre os distintos grupos de idade. · Programar actividades cos pais dos/as nenos/as. · Elaborar os proxectos de regulamento de réxime interior da EIM.3.- O réxime de funcionamento do equipo técnico establecerase nos regulamentos de réxime interior que se elaboren.1.- Cada grupo de nenos/as terá como responsable directo un educador que formará parte do equipo técnico da EIM e, entre outras, será o responsable de manter relacións cos pais, titores ou representantes legais dos nenos/as asignados ó seu grupo e, de ser o caso, supervisarán ó persoal en prácticas que teñan asignado.2.- Ademais das descritas, tamén serán funcións propias dese persoal as seguintes: * Colaborar na elaboración e actualización do proxecto educativo e proxecto curricular do centro. * Realizar as funcións educativas contempladas na lexislación vixente para o ciclo. * Participar nas actividades de formación permanente e na súa avaliación. * Prestar especial atención ao período de adaptación. * Avaliar o funcionamento e organización da escola e propoñer iniciativas para a mellora do seu funcionamento ante a dirección.3.- A asignación dos responsables para os diferentes grupos recaerá na dirección da EIM. A dita asignación farase de acordo cos criterios establecidos no proxecto educativo da EIM, procurando que o responsable do grupo asuma o mesmo grupo de nenos/as anteriores.4.- A coordinación e animación da acción educativa será realizada polas/polos mestras/mestres.5.- Ademais do persoal de atención directa ós/ás nenos/as deberá contar con Persoal de apoio. As funcións deste persoal serán: - Prestar apoio no grupo que se lle designe. - Traballar conxuntamente cos titores do nivel para realizar as programacións. - Levar a cabo, ó través dos distintos departamentos, os traballos que se están realizando. - Cooperar en todos os traballos e servizos que presta a escola. - As demais recollidas na lexislación de aplicación. O persoal de atención directa a nenos/as será o que estando en posesión da titulación ou habilitación correspondente realice funcións que segundo a súa categoría profesional se establezan no correspondente convenio colectivo, así como as que lle encomende a dirección da EIM. O persoal de servizos está integrado polo persoal de cociña, limpeza, de servizos xerais, persoal auxiliar e persoal administrativo. Este persoal realizará as funcións que segundo a súa categoría profesional se establezan no correspondente convenio colectivo así como as que lle encomende a dirección da EIM. As EIM contarán como órganos colexiados co Consello de Centro, órgano que asumirá a coordinación xeral dos centros, marcando as directrices e adoptando os acordos procedentes, posibilitando, deste xeito, a participación e colaboración de tódolos colectivos implicados no funcionamento. Estará composto, como mínimo, polos seguintes membros: · Director/a do centro · Un técnico del Concello · Un representante do Persoal educativo · Un/ha administrativo/a das EIM · Un representante dos pais, titores ou representantes legais. · Responsable político da Concellería correspondente ou persoa en quen delegue. · Coordinador/a das EIM. As súas funcións son, como mínimo, as seguintes: · Elaborar o proxecto de regulamento de réxime interior. · Elaborar e avaliar a memoria anual de actividades · Aprobar o proxecto educativo e a programación anual de actividades · Propoñer á entidade municipal cantas medidas consideren convenientes para mellorar o funcionamento do centro. O persoal da EIM estará integrado polo persoal descrito no artigo 23, deste regulamento e coas cualificacións profesionais que se contemplan no Decreto 329/2005, do 28 de xullo, polo que se regulan os centros de menores e os centros de atención de atención á infancia, ou normativa que os substitúa. Son dereitos do persoal da EMI Recibir regularmente información da marcha e do funcionamento da escola, a través do/a director/a responsable. Presentar propostas que contribúan a mellorar o funcionamento da escoa e a atención prestada aos menores. Para o persoal educativo, desenvolver as súas funcións educativas segundo o seu criterio persoal, sempre que se axusten ao proxecto educativo e á programación anual da escola. A que lle sexan proporcionados, dentro das posibilidades da escola, os recursos e medios precisos para desenvolver as súas funcións axeitadamente en beneficio do alumnado que ten ao seu cargo. Son obrigas do persoal da EMI Cumprir e facer cumprir de acordo coas súas funcións o presente regulamento. Velar polo respecto aos dereitos dos/as menores recollidos no presente regulamento e aqueles outros recoñecidos na lexislación vixente. Gardar estrita confidencialidade sobre os datos persoais dos/as menores e das súas familias aos que teñan acceso en razón das súas funcións. Cumprimento das tarefas e responsabilidades derivadas do seu posto de traballo. O persoal educativo deberá desenvolver o seu labor de acordo co marco lexislativo vixente para o tramo de idade de 0 a 3 anos. Os nenos/as terán os seguintes dereitos: Acceder á escola e recibir asistencia sen discriminación por razón de nacionalidade, sexo, raza, relixión, ideoloxía ou calquera outra condición ou circunstancia persoal ou social. A consideración debida no trato, tanto por parte do persoal da escola como das demais persoas usuarias. A garantirlle a confidencialidade dos seus datos de carácter persoal, tanto o seu historial sanitario como socio familiar. Á intimidade persoal. A teren unha atención individualizada acorde coas súas necesidades específicas cara á súa integración socio-familiar que terá como obxectivos prioritarios a súa protección, educación e formación. A que se lles facilite o acceso á atención social, sanitaria, educativa, cultural e, en xeral, a todas as necesidades persoais que foren precisas para acadar o seu desenvolvemento integral. A ser educados para a comprensión, tolerancia e convivencia democrática, posibilitándolles que poidan facer uso das súas opcións de forma libre e persoal. A ser informados de xeito comprensible das medidas adoptadas respecto deles.1.- Normas de saúde e hixiene persoal. Os nenos/as deberán acudir á EIM en condicións correctas de saúde e hixiene. Non serán admitidos na EIM os nenos/as que padezan enfermidades infecto -contaxiosas. A aparición destas enfermidades deberá ser comunicada polos pais, titores ou representantes legais á dirección do centro que, a súa vez, o poñerá de inmediato en coñecemento do Concello de Narón e das autoridades sanitarias. No caso de observarse síntomas dun proceso infecto - contaxioso nos nenos/as na propia EIM, informarase á dirección desta, e avisaranse os seus pais, representantes legais ou titores, co fin de evita-la propagación da enfermidade entre os demais nenos/as. O reingreso ás EIM só será posible logo de transcorrido o período de contaxio e tralo informe médico que acredite tal circunstancia. No caso de enfermidade ou accidente sobrevido na EIM, despois das primeiras atencións “in situ” e, á maior brevidade posible, poñerase a dita circunstancia en coñecemento dos pais, titores ou representantes legais do neno/a e, se é o caso, que deberán acudir á escola para se faceren cargo do neno ou nena. No caso de non se poder desprazar á escola, ou de que a circunstancia concreta o accidente ou enfermidade o requirise, garantirase que o neno/a reciba a atención médica axeitada e, por este motivo, a Dirección do Centro está facultada para autorizar, nestes casos, os desprazamentos necesarias. Cando se produza a falta de asistencia á EIM por un período superior a 3 días, debido a enfermidade ou outras circunstancias, os pais, titores ou representantes legais deberán comunicar este feito á dirección das EIM. Nos casos nos que se deban administrar medicinas ós nenos/as, deberán ir acompañados da receita médica actualizada á data do tratamento, na que constará o nome do neno/a, o nome do medicamento, forma, dose e periodicidade na administración. Non se lles administrará ningunha medicación que non veña acompañada así mesmo da autorización por escrito dos pais/nais, titores ou representantes legais indicando as horas de administración da dose correspondente. Todos os nenos/as que usen cueiros deberán traer un paquete deles e un bote de toallas hixiénicas. Este material repoñerase cando fora preciso. Os/as nenos/as terán sempre unha muda completa de reposto e unha manta para durmiren. O/a neno/a permanecerá na casa cando tivera febre, diarrea, vómitos, tose persistente mucopurulenta sen tratamento, ou enfermidade contaxiosa (rubéola, papeiras, sarampelo, conxuntivite, lombrigas, piollos, etc). De aparecer calquera destes síntomas mentres permanece na escola será posto en coñecemento dos pais/nais/representantes legais para estes recolleren o/a neno/a o antes posible. Os nenos/as deberán acudir á escola con roupa que lles permita moverse con plena comodidade.2.- Normas de alimentación: A EIM publicará no taboleiro de anuncios e/ou facilitará ós pais unha relación mensual dos menús previstos, os cales proporcionarán unha dieta sanda, equilibrada e axeitada para os distintos grupos de idade, que seguirá as indicacións determinadas por un facultativo pediátrico. A EIM prestarán un especial coidado en atender os casos nos que o neno/a, en razón das súas circunstancias persoais, deba recibir alimentos de forma ou en horarios específicos, sen prexuízo de que estes deban ser facilitados pola familia, cando non poida ser facilitado polo centro. De producirse esta situación, achegarase informe médico no que se faga constar con detalle o menú que a nena ou neno debe seguir e a causa que orixina. A Concellería delegada poderá esixir que o informe sexa emitido por un médico da Seguridade Social, e de acordo con Técnico municipal e a dirección da EIM analizarán a viabilidade deste tipo de atención á nena ou neno, sempre tendo en conta a incidencia no funcionamento xeral e na atención ós demais nenos e nenas. En todo caso, esta situación non suporá ningunha variación nas tarifas, polo que se aplicará o custo pola contía completa polo concepto de comedor. A EIM prestarán atención psicopedagóxica naqueles casos que se requira, en función da dispoñibilidade de recursos. Incluirá diagnose dos casos, seguimento, e orientación a docentes.3.- Normas de convivencia Para unha mellor convivencia deberán respectarse os horarios de entrada e saída dos nenos/as. Caso de que un neno/a non pida acudir á Escola por enfermidade ou outra causa xustificada, deberán comunicalo a EIM. A elección do período de vacacións dos nenos deberá ser comunicado cun mes como mínimo de antelación. Para o uso do comedor eventualmente dos nenos/as que o precisaren, deberá avisarse con antelación dun día, ou ben o mesmo día antes das 9:00 da mañá. Cando as persoas usuarias fixas non vaian a utilizar o servizo deberán avisar con antelación ou ben o mesmo día antes das 9:00 da maña. Cando o centro celebre aniversarios dos nenos/as as familias non poderán traer nada da casa.4.- Uniforme Os nenos/as levarán roupa cómoda que lles permita moverse con plena comodidade.5.- Uso das dependencias e materiais. Fora do horario lectivo, e, no seu caso, do horario de actividades extraescolares, as asociacións de pais e nais poderán realizar as súas reunións nos locais das EIM cando teñan por obxecto os seus fins propios e non perturben o desenvolvemento normal das actividades. Para tal efecto, bastará a simple comunicación á dirección do centro da convocatoria da reunión con, polo menos, 48 horas de antelación.6.- A lingua Como norma xeral de funcionamento, potenciarase a lingua galega, que será tamén a de normal funcionamento do centro en aplicación da Lei 3/1983, de 15 de xuño, de Normalización Lingüística e da Ordenanza de Normalización Lingüística do Concello de Narón.7.- Fomento da Igualdade dos nenos e nenas As EIM programarán actividades para promover a igualdade entre os nenos/as e evita-los comportamentos e as actividades discriminatorias por razón de sexo. As ditas actividades reflictiranse nos proxectos educativos e curriculares. En todo caso, na medida do posible, aplicaranse os obxectivos e actuacións das distintas áreas do Plan de Igualdade implementado polo Concello de Narón. As EIM poñerán especial coidado en revisar aqueles materiais e ilustracións que se utilicen como instrumentos de traballo. Así mesmo vixiará que no uso da linguaxe se adopten expresións e formas non discriminatorias. As EIM prestarán especial atención ó fomento da interculturalidade como instrumento de igualdade.8.- Promoción da integración As EMI promoverán, dentro das súas posibilidades, a integración de nenos/as con necesidades educativas especiais, sempre e cando conten cos recursos materiais e humanos necesarios, fomentando deste xeito a igualdade e o respecto como valores esenciais da convivencia. Nestes casos requirirase o informe previo dos equipos de valoración e orientación correspondentes con indicación do grado de discapacidade e a súa necesidade de integración. A integración de nenos e nenas con discapacidade física, psíquica ou sensorial, estará supeditada á existencia de condicións infraestruturais idóneas e de persoal adecuado e suficiente. En ningún caso poderá haber máis dun neno ou nena de integración por aula. A efectos de ratio, estas prazas contabilizarán como dúas.9.- Actividades e servizos extraescolares As EIM poderán levar a cabo actividades extraescolares nas que participarán conxuntamente pais e nenos. Os pais, nais, titores ou representantes legais, terán os seguintes dereitos: a) A que os fillos reciban a educación definida nos principios constitucionais, e nas leis educativas que os desenvolven, así como o recollido no Proxecto Educativo e Proxecto Curricular contidos no Plan de Centro. b) A Participar na comunidade educativa das EIM ó través do Consello Escolar e da Asociación de nais e pais das EIM. c) A deixar de utilizar os servizos ou abandonar a escola por vontade propia. d) A teren información comprensible das medidas adoptadas respecto dos/as menores e a pediren explicación de canto afecte a súa propia educación. e) A participaren nas actividades previamente planificadas polo persoal docente, tanto relacionadas coas festas tradicionais como de calquera outra índole. Os pais, nais, titores ou representantes legais, terán as seguintes obrigas: a) Cumprir as normas que estableza a escola para o seu bo funcionamento recollidas no presente regulamento. b) Manter e observar unha conduta inspirada no mutuo respecto, tolerancia e colaboración, encamiñada a facilitar unha mellor convivencia. c) Participar na vida da escola, de acordo co que se dispoña neste regulamento. d) Responsabilizarse daquelas situacións en que por motivos de saúde ou malestar sexa conveniente que o alumnado abandone a escola. A dirección das EIM fomentará a colaboración dos nais, pais e titores legais, así coma a súa participación nos órganos da mesma, facilitando os contactos e reunións do persoal con eles. As asociacións de pais e nais é o órgano de participación de nais, pais e titores. A súa constitución e funcionamento fomentarase por parte da dirección. Sen prexuízo do que establezan os seus propios estatutos, as asociacións promoverán os seguintes fins: Defender os dereitos dos pais/nais, titores ou representantes legais no relativo á prestación de servizos ós nenos/as. Colaborar coa dirección e co persoal das EIM para favorecer o desenvolvemento integral da poboación atendida en todo canto supoña unha mellora da calidade na prestación dos servizos. Participar nas actividades educativas que se organizan de xeito periódico: festas escolares (magostos, nadal, entroido.), contacontos, axudas na preparación de materiais para o traballo dos nenos, etc. Para o desempeño destes fins e funcións a dirección das EIM prestará ás asociacións de pais e nais canta información relativa ó funcionamento do centro lle sexa requirida polos órganos de representación destas. Sen prexuízo da información impartida no Consello Escolar das EIM e para garantir a axeitada participación dos pais, serán de aplicación xeral as seguintes normas: Ó comezo do curso a dirección das EIM informará ós órganos de representación das asociacións dos programas e actividades que se desenvolverán, da normativa establecida en relación co centro e cantos aspectos poidan resultar do seu interese. No caso de discrepancias referentes a aspectos do funcionamento de cada EIM, as asociacións poderán dar traslado delas ó Concello de Narón. As nais, pais, titores e representantes legais terán dereito a solicitar canta información precisen sobre a atención recibida polos nenos/as.1.- Principios fundamentais A relación cas nais, pais, titores ou representantes legais, que deberá ser fomentada pola dirección das EIM, ten como principias obxectivos: - O intercambio de criterios educativos. - A transmisión mutua de información sobre actitudes e comportamento dos nenos/as. - O compartir pareceres sobre incidentes, preocupacións, ilusións, actividades, etc. - A interrelación entre as ANPAS das EIM.2.- Información individual Tras a consulta co equipo técnico da EIM, a dirección poñerá en coñecemento dos pais, titores ou representantes legais de cada menor unha información sobre a súa evolución integral. Terá carácter semestral e realizarase en documento normalizado.3.- Horarios de atención As visitas dos pais, titores ou representantes legais das e dos menores realizarse de conformidade co horario establecido pola dirección para tal fin, logo de ser oídos os equipos técnicos, sempre e cando non dificulte a boa marcha da EIM.4.- Periodicidade das reunións Co fin de garantir a necesaria cooperación cos pais, titores ou representantes legais dos menores, realizaranse reunións xerais de grupo, segundo a natureza dos temas a tratar que terán lugar nas dependencias das EIM, logo da convocatoria por escrito. A periodicidade destas reunións será a seguinte: Dúas reunións xerais, coincidindo co inicio e co remate do curso. Dúas reunións de grupo que se realizarán cada semestre. ARTIGO 39.- En todo o referente ao réxime de cobramento, período e forma de pago, estarase ao disposto na Ordenanza Fiscal de aplicación que anualmente se aproba e publica no BOP, estando sempre a disposición do usuario na propia escola e no Servizo Sociocomunitario. As interesadas e interesados recibirán comunicación da tarifa mensual que deberán abonar en función da aplicación do prezo público segundo os servizos concedidos. Cota tributaria por cada servizo: Na Ordenanza Fiscal nº 18 Reguladora da Taxa pola Prestación do Servizo da Escola Infantil Municipal recóllese a cota tributaria por cada un dos servizos. Da cota resultante de aplicar os criterios económicos xenéricos aplicaranse os descontos correspondentes previstos na Ordenanza en función das circunstancias familiares. b) Ampliación de xornada: Poderase ampliar a xornada sempre que exista praza, solicitándoo por escrito. Entenderase formalizada a ampliación, caso de existir praza, co abono da taxa correspondente. c) Prezos de matrícula Non se establecen prezos especiais de matrícula, nin de reserva de matrícula. d) Réxime de actualización de prezos. Os prezos polo servizo de EIM e a súa actualización serán os que anualmente se establezan na Ordenanza Fiscal. d) Inasistencia do usuario A non asistencia do usuario ó centro durante un período determinado non supón redución ningunha, nin extinción da tarifa, mentres non se formalice a baixa correspondente na EIM, excepto non casos das excepcións establecidas neste regulamento.1.- As EIM contan cun Plan de actuación para casos de emerxencia.2.- O Concello de Narón conta cunha póliza dos edificios das EIM que cubre os riscos correspondentes a esta cobertura. As empresas concesionarias teñen a obriga de contar cunha póliza de accidentes e outra de responsabilidade civil que cubre estas coberturas. As EIM contan cun Libro de reclamacións a disposición das familias. A dirección do centro poñerá en coñecemento do Concello de Narón o contido das reclamacións no prazo máximo de tres días contados a partir da súa presentación, agás nos casos en que se requira unha comunicación inmediata. As EIM contan igualmente cunha caixa de suxestións, que atópase nun lugar visible. As EIM contan cun Proxecto Educativo a disposición das familias, e do que teñen coñecemento dende a formalización da matrícula. As EIM aplicarán o Proxecto educativo xeral no que se regulan e organizan dinámicas particulares de intervención educativa, obxectivos da acción educativa e áreas de actuación, así coma os medios humanos, técnicos e materiais para o seu desenvolvemento. En todo caso, deberá reflectir os aspectos recollidos na lexislación autonómica que regula os contidos mínimos do mesmo. A programación de actividades deberá incluírse na Programación Xeral Anual para cada curso que se remitirá con anterioridade ó 1 de outubro de cada ano á Concellería Municipal correspondente para a súa aprobación. Cada EIM conta cun Libro de Rexistro de Usuarios. No momento do ingreso do/a neno/a na EIM, abriráselle un expediente persoal no que constarán, con carácter confidencial, os datos de filiación, sanitarios, enderezo e teléfonos para avisos en casos de urxencia, así como cantas circunstancias aconsellen unha atención diferenciada. Correspóndelle á concelleira ou concelleiro da área competente na materia, establecer a coordinación entre a entidade municipal e as Escolas Infantís Municipais. Tamén lle corresponde o nomeamento do técnico que estime competente para tramitar as actuacións precisas para facer efectiva esta coordinación. Para un axeitado control do funcionamento das EIM, a dirección de cada EIM deberá presentar a documentación requirida nos pregos de cláusulas administrativas particulares e de prescricións técnicas reguladoras da concesión do servizo público da escola infantil. O Concello poderá solicitar canta documentación complementaria considere necesaria para velar pola óptima prestación do servizo. Para o non previsto neste regulamento estarase ó disposto na lexislación autonómica e estatal de aplicación en vigor e no Regulamento de Réxime Interior da EIM. Caso de modificación pola Administración Autonómica dos criterios de cómputo de rendas, se estará a ditas modificacións. Facúltase á Alcaldía do Concello de Narón a ditar cantas disposicións sexan necesarias para o desenvolvemento do presente Regulamento. O presente Regulamento será a base para a elaboración e aplicación do Regulamento de Réxime Interno nos termos que legalmente se establecen ó efecto. As xornadas en vigor elixidas para o curso escolar 2014-2015 continuarán ata o 31 de agosto de 2015 sen experimentar variación. Para a aprobación e entrada en vigor deste Regulamento estarase ó disposto nos artigos 49 e 70.2 da Lei 7/1985, de 2 de abril. O presente regulamento derroga expresamente o regulamento das EIM aprobado polo Concello Pleno o 28 de maio de 2009, publicado no BOP do 13 de xullo de 2009, sen prexuízo do disposto na Disposición Transitoria única. O Alcalde José Manuel Blanco Suárez 1.1.- Por cada membro da unidade familiar ………………………….………………………………….… 2 puntos.1.2.- Por cada persoa que, non formando parte da unidade familiar, estea a cargo desta……………… 1 punto.1.3.- No caso de que a nena/o para a/o que se solicta praza nacera nun parto múltiple………….…. 1 punto.1.4.- Por cada membro da unidade familiar afectado por discapacidade, enfermidade que requira internamento periódico, alcoholismo ou drogodependencia ………………………………………………….……………. 2 puntos.1.5.- Pola condición de familia monoparental …………………………………………………….………… 3 puntos.1.6.- Pola ausencia do fogar familiar de ambos os dous membros parentais ………………….………. 6 puntos.1.7.- Pola condición de familia numerosa …………………………………………………………….……. 3 puntos.1.8.- Outra circunstancia familiar gravebidamente acreditada…….……………………….…… ata 3 puntos.2.1.- Situación laboral de ocupación: - Nai …….…………………………………………………….……………………………………………. 6 puntos. - Pai ………………………….……………………………….…………………………………………….…. 6 puntos.2.2.- Situación laboral de desemprego (1) - Nai ……………………………………………………………………………………………….….……… 2 puntos. - Pai ……………………………………………………………………………………………………….…… 2 puntos.2.3.- Persoas que desenvolvan e perciban o tramo de inserción (RISGA) - Nai ………………………………………………………………………………………………….….…… 3 puntos. - Pai ………………………………………….……………………………………………….……….…… 3 puntos. (1) Valorarase tal condición coa certificación de demanda de emprego con efectos do día anterior ao de apertura do prazo de presentación de solicitudes. No caso de familias monoparentais adxudicaráselles a puntuación da epígrafe correspondente computando por dous. Só se poderá obter puntuación po un dos epígrafes anteriores. R. P. C. mensual da unidade familiar, referida ao indicador público de renda de efectos múltiples (I. P. R. E. M.) vixente: - Inferior ao 30% do I. P. R. E. M. ……………………………………………………………………………. + 3 puntos. - Entre o 30% e inferior ao 50% do I. P. R. E. M.………………….……………………………….……. + 2 puntos. - Entre o 50% e inferior ao 75% do I. P. R. E. M ………………………………….……………….…. + 1 puntos. * A adxudicación de prazas comezará polas solicitudes de xornada completa continua; en segundo lugar as solicitudes de xornada escolar continua; en terceiro lugar as solicitudes de xornada completa partida, e a continuación as solicitudes de media xornada de mañá e tarde. En caso de obter igual puntuación dentro de cada grupo de solicitudes, daráselle prioridade á renda per cápita máis baixa. * Para efectos do presente regulamento están a cargo da unidade familiar as persoas que, convivindo no mesmo domicilio, teñen ingresos inferiores ao indicador público de renda de efectos múltiples (IPREM) vixente. *No caso de ausencia do fogar familiar de ambos os dous membros parentais adxudicarase a puntuación máxima nas epígrafes 2ª e 3ª do baremo. Documentación acreditativa da situación familiar: -Fotocopia cotexada do Libro de Familia e/ou cartilla de familia numerosa. -Fotocopia cotexada dos DNI ou NIE dos pais/nais/titores. -Certificado de empadroamento e convivencia que será expedido polo Concello. -No suposto dos veciños/as de Narón será tramitado polo propio Concello. -Copia cotexada da Sentencia de separación, nulidade ou divorcio, ou calquera outra documentación acreditativa da circunstancia socio - familiar alegada. Para a xustificación dos seus ingresos da seguinte maneira: a.- Copia cotexada da declaración do IRPF ou, no seu caso, certificado emitido pola AEAT, do último ano, e demáis documentos xustificativos dos ingresos. b.- Cando se produzan causas sobrevidas que afecten ós recursos da unidade familiar, poderán presentarse outros documentos que acrediten oficialmente a situación económica, sempre e cando as variacións de ingresos supoñan unha diminución ou incremento de máis do 20% no cómputo anual fronte aos declarados na solicitude de praza, variacións que deberán ter unha duración mínima de catro (4) meses para ser tomadas en consideración.2. b.- No caso das solicitudes de novo ingreso presentarán, ademais, a seguinte documentación: -Fotocopia cotexada do Libro de Familia e/ou cartilla de familia numerosa ou, no seu defecto, outro documento que acredite oficialmente a situación familiar. -Fotocopia cotexada dos DNI ou NIE dos pais/nais/titores/representantes legais. -No caso de nenas/os con necesidades educativas especiais, informe do Equipo de Valoración e orientación das Xefaturas Territoriais da Consellería de Traballo e Benestar. -Certificado de empadroamento e convivencia que será expedido polo Concello. No suposto dos veciños/as de Narón será tramitado polo propio Concello. -Certificado de discapacidade ou do grao e nivel de dependencia, se é o caso, expedida polo Organismo oficial da Comunidade Autónoma. Outros documentos, se procede, en que consten incidencias familiares, económicas e sociais puntuables no baremo: -A xustificación de ocupación actualizada farase coa copia cotexada das últimas nóminas, certificación de empresa ou vida laboral, no caso de traballadores por conta allea, ou do último recibo de pagamento da cota á Seguridade Social e trimestral do IVA e do IRPF no réxime especial de traballadoras/es autónomas/os). -Certificación de ser demandante de emprego (con efectos do día anterior ao comezo do prazo de presentación de solicitudes) da nai, pai, acolledor/a ou titor legal. -A condición de familia monoparental, entendida como unidade familiar formada por un único proxenitor/a que non conviva con outra persoa coa cal manteña unha relación análoga á conxugal e sempre que o outro proxenitor/a non contribúa economicamente ao seu sustento, acreditarase mediante fotocopia compulsada do libro de familia, certificado de convivencia e sentenza de separación/divorcio, convenio regulador ou resolución de medidas paterno-filiais. - A ausencia do fogar familiar de ambos os dous membros parentais. No caso de mulleres vítimas de violencia de xénero acreditarse por medio de calquera dos seguintes documentos: -Certificación da orde de protección ou da medida cautelar en vigor, ou testemuño ou copia autenticada pola/o secretaria/o xudicial da propia orde de protección ou da medida cautelar en vigor. -Sentenza de calquera orde xurisdicional que declare que a muller sufriu violencia en calquera das modalidades definidas na Lei 11/2007, do 27 de xullo, galega para a prevención e o tratamento integral da violencia de xénero. -Certificación e/ou informe dos servizos sociais e/ou sanitarios da Administración pública autonómica ou local. - Informe do Ministerio Fiscal que indique a existencia de indicios de violencia. - Informe da Inspección de Traballo e da Seguridade Social. A falta de presentación dalgún destes documentos dentro do prazo de solicitude establecido suporá a renuncia implícita a ser valorado na epígrafe correspondente do baremo que se recolle no anexo I. Os admitidos terán que achegar, dentro dos 15 días naturais seguintes á notificación da admisión da solicitude, a seguinte documentación complementaria: - Certificado médico do neno ou nena. - Copia cotexada da Tarxeta Sanitaria do menor. - Informe do organismo competente sobre as necesidades da integración dos nenos e nenas afectos de calquera tipo de minusvalidez. - Carné de vacinación actualizado, caso de telo (ao ser as vacinacións en Galicia voluntarias non é impedimento para a admisión). - Xustificante da actividade laboral dos pais e nais ou titores legais. - Xustificante de ingreso da cota de matrícula. - 6 Fotografías tamaño carné. - Impreso de domiciliación bancaria. - Impreso de horario. - Autorización por escrito dos pais/nais ou titores do neno ou nena para a administración de medicamento. - Autorización por escrito dos pais/nais ou titores do neno ou nena para ser recollido na escola por unha terceira persoa. - Autorización por escrito dos pais/nais do neno ou nena para a realización de reportaxes, visuais ou fotográficas. - No caso dalgunha deficiencia ou enfermidade alegada polos membros da unidade familiar, copia cotexada do certificado expedido polo organismo competente. - No caso de ter o/a menor algunha alerxia ou intolerancia alimentaria que implique a variación dos menús escolares, deberá aportarse Informe médico que o xustifique. - No caso de nenos ou nenas con algunha deficiencia física, psíquica ou sensorial, informe do organismo competente. - Autorización para o tratamento de datos de carácter persoal. Poderase requirir ó solicitante os documentos que se consideren precisos para a resolución do expediente.